# Vigtig information vedrørende overgang til nyt medlemssystem

Vinding SF Fodbold overgår i 2021 til nyt medlemssystem. Det betyder, at den kommende kontingentbetaling i august måned bliver opkrævet via DBU’s system.

DBU’s medlems- og kontingentsystem, KlubOffice, er i stand til at håndtere kontingentbetalinger automatisk. Du skal derfor fremover – som medlem af Vinding SF Fodbold - betale kontingent via dit betalingskort, lige som du kender det fra andre typer medlemskaber.

Det nye, automatiske kontingentsystem medfører en betydelig besparelse på administration. En administration, der har hvilet på ganske få, frivillige skuldre.

Nedenfor finder du spørgsmål og svar vedrørende overgangen til det nye system. Skulle der være yderligere spørgsmål, er du velkommen til at henvende dig via mail på: [vsf.fodboldkontingent@gmail.com](mailto:vsf.fodboldkontingent@gmail.com)

**Eksisterende medlemmer** skal ikke foretage sig noget førend de modtager mails vedr. den automatiske kontingentkørsel. Første gang (august 2021) skal der angives betalingskortoplysninger. Oplysningerne bruges til kontingenttrækket i år samt i de efterfølgende år. Næste år vil man inden trækket modtage advisering om det kommende træk, og ønsker man ikke, at der trækkes for kontingentet, så skal man melde sig fra via et link i mailen.

**Nye medlemmer** (som ikke har spillet i Vinding SF) i den seneste sæson, de skal melde sig ind via vores indmeldelsesside på vores nye hjemmeside, <https://www.vsffodbold.dk/fodbold/spiller/indmeldelse-og-spillercertifikat/>.

**Hold dig opdateret om vores kontingentkørsler via forsiden på vores nye hjemmeside**, <https://www.vsffodbold.dk/fodbold>.

# Spørgsmål og svar

### Hvornår får jeg information om, hvad jeg skal gøre?

Du modtager en e-mail, når det er tid til at betale kontingent. E-mailen indeholder et betalingslink, hvor du skal registrere dit kort til den automatiske kontingentbetaling. Afsenderen er [noreply@email.dbu.dk](mailto:noreply@email.dbu.dk).

### Hvad gør jeg, hvis jeg ikke modtager e-mailen?

Tjek først dit spamfilter. Hvis den heller ikke findes her, kan du få hjælp til at finde frem til din DBU-profil her: [Hjælp til DBU-profil](http://klubservice.dbu.dk/fodboldpas/problemer-med-login-hjaelp-til-selvhjaelp/). Det er vigtigt, at din e-mail er opdateret, så vi kan komme i kontakt med dig.

### Hvem kan se mine oplysninger?

Dine kortoplysninger er krypteret og er således ikke tilgængelige for hverken DBU eller Vinding SF.

### Hvornår bliver kontingent trukket på mit kort?

Kontingent bliver som altid opkrævet årligt for langt de fleste medlemmer. Denne gang i slutningen af august. Du bliver selvfølgelig notificeret på e-mail inden der bliver opkrævet kontingent.

### Hvad gør jeg, hvis jeg ikke ønsker at forlænge mit medlemskab?

Hvis du ikke ønsker at være medlem i Vinding SF, skal du melde dig ud via klubbens hjemmeside [her](https://www.vsffodbold.dk/fodbold/spiller/udmeldelse/).

### Hvad gør jeg, hvis jeg ikke har et betalingskort?

Hvis ikke du har et betalingskort, kan du lave en særlig aftale med klubbens kasserer om indbetaling af kontingent via bankoverførsel.

Glade fodboldhilsner, Vinding SF Fodbold.